open-index/open-wikipedia-markdown huggingface dataset:
CSI: Crime Scene Investigation (sezona 15)

Petnaesta sezona serije ** je premijerno emitovana na kanalu CBS od 28. septembra 2014. do 15. februara 2015. godine.

## Radnja sezone
Finlejeva se nalazi u kolima koja su nameštena da ekslodiraju ("Efekat IMZ-a") dok su Sara i Greg u karantinu ("Loša krv"). Dok su Rasel i Fin prisiljeni da krenu u potragu za neuhvatljivim Gig Harbor ubicom, njihov tim istražuje poslednju seriju jezivih i neobičnih slučajeva, uključujući i fatalnu pucnjavu u prodavnici marihuane ("Ubistvo zuji"), hemijski eksperiment koji je počeo loše ("Knjiga senki"), smrt na rehabilitaciji ("Put ka oporavku"), svet gumenih lutaka ("Gumeno ubistvo"), ubistvo u zatvoru ("Sklopimo dogovor"), žrtva koja je umrla dva puta ("Smrtonosne šine"), slučaj koji vodi tim u svet aeronautike ("Ugao napada"). U međuvremenu, Morgan, Sara i Fin su se sastali zbog pucnjave na konferenciji za sudsku medicinu ("Devojke nestaju divljije"), Di Bi zovi Ejveri Rajan zbog saveta o psihologiji ubice ("Blizanački paradoks"), istražitelji ponovo vode istragu vođeno pre deset godina ("Smrtonosna šuma"). Takođe, u ovoj sezoni jedna žrtva zbunjuje istražitelje ("Poslednja vožnja"), otmica dvoje tinejdžera dovodi do iznenađujuće ponude za Nika ("Pod mojom kožom"), memorabilijsko ubistvo vraća loše uspomene u tim ("Trgovci opasnosti"), Stouks napušta Las Vegas, a Finlejeva je pala u komu nakon dolaska licem u lice sa Gig Harbor ubicom ("Kraj igre").

## Uloge

### Glavna postava
 
* Ted Danson ... Di Bi Rasel, nadzornik (3. stupnja) 
* Elisabeth Shue ... Džuli Finlej, pomoćnik nadzornika CSI (3. stupnja) 
* George Eads ... Nik Stouks, istražitelj CSI (3. stupnja)
* Jorja Fox ... Sara Sajdl, istražitelj CSI (3. stupnja)
* Eric Szmanda ... Greg Sanders, istražitelj CSI (3. stupnja)
* Robert David Hall ... Dr. Al Robbins, glavni mrtvozornik
* Wallace Langham ... Dejvid Hodžis, tehničar za tragove
* David Berman ... Dr. Dejvid Filips, pomoćnik glavnog mrtvozornika
* Elisabeth Harnois ... Morgan Brodi, istražitelj CSI (3. stupnja)
* Jon Wellner ... Henri Endrus, DNK tehničar

### Povremena postava
* Alimi Ballard ... Kevin Kroford
* Larry M. Mitchell ... Pozornik Mičel
* Marc Vann ... Konrad Ekli
* Marc Valley ... Danijel Šo
* Mark-Paul Gosselaar ... Džared Brisko i Pol Vintrop

### Gostujuća postava
* Patricia Arquette ... Ejveri Rajan
* Sharon Osbourne ... Elis Mejsi
* Lisa Rinna ... Tori Nolan
* Brett Cullen ... Džon Nolan

## Epizode



## Vanjske veze

* DVD Release Dates  at TVShowsOnDVD.com
Twin Paradox

***Blizanački Paradoks*** (je 323. epizoda, odnosno 6. epizoda 15. sezone TV-serije  i unakrsna epizoda sa serijom "". Prvi put je prikazana na programu američke TV-mreže CBS 16. novembra 2013. godine. Scenario za epizodu je pisao Christopher Barbour, a režirao ju je Phil Conserva.

Radnja prikazuje kako frustrirana istražiteljska ekipa nastavlja istragu o "Gig Harbur Ubici" kada se još jedna žrtva pojavila mrtva.

## Vanjske veze
*
Patricia Quinn

**Patricia Quinn, Lady Stephens** (28. maj 1944 -) je sjevernoirska glumica i pjevačica, najpoznatija po ulozi Magente u kultnom filmskom mjuziklu *[[The Rocky Horror Picture Show]]*.

## Filmografija
### Film

### Televizija

## Izvori

## Vanjske veze
*
*
*Patricia Quinn  as Livilla in *I, Claudius*
*Interview
Rentadick

***Rentadick*** () je britanska filmska komedija snimljena 1972. godine u režiji Jima Clarka. Predstavlja parodiju detektivskih i špijunskih filmova, a radnja prikazuje kaos koji nastane kada jedna tvrtka dođe na prag otkrića bojnog otrova koji kod žrtava izaziva privremenu omamljenost, a koga se razne vlade i pojedinci širom svijeta nastoje domoći. Film, u kome je sudjelovao niz tada popularnih britanskih komičara, je doživio neuspjeh, što se često tumači previše "sirovim" humorom. Historičarima je zanimljiv po tome što su originalni scenario napisali Graham Chapman i John Cleese, članovi popularne grupe Monthy Python; međutim, nakon što su producenti u njega ubacili dodatni materijal čiji su autori John Fortune i John Wells), Chapman i Cleese su tužbom izbacili svoje ime sa najavne špice.

## Uloge
* James Booth - Simon Hamilton
* Richard Briers - Miles Gannet
* Julie Ege - Utta Armitage
* Ronald Fraser - Major Upton
* Donald Sinden - Jeffrey Armitage
* Tsai Chin - Madam Greenfly
* Kenneth Cope - West
* John Wells - Owltruss
* Spike Milligan - Carinik
* Winnie Holman - Maid
* Patsy Crowther - Strica
* Patricia Quinn - Vozačica
* Michael Rothwell - Radnik tvrtke za selidbu
* Michael Sharvell-Martin - Radnik tvrtke za selidbu
* Richard Beckinsale - Hobbs
* Derek Griffiths - Henson
* Leon Sinden - Policijski inspektor
* Cheryl Hall - Maxine
* Michael Bentine - Husein
* Penelope Keith - Reporter

## Izvori


## Vanjske veze
*
Nana Akufo-Addo

**Nana Addo Dankwa Akufo-Addo**, rođen kao **William Addo Danquah Akufo-Addo** (Accra, 29. ožujka 1944.) je utjecajni ganski političar koji od 7. siječnja 2017. godine obnaša dužnost predsjednika Gane. Sin bivšeg predsjednika, Edwarda Akufa-Addoa, Nana Akufo-Addo je, prije nego je izabran za predsjednika, bio glavni državni odvjetnik Gane (2001–2003) te ministar vanjskih poslova u kabinetu Johna Kufuora (2003–2007).

Za predsjednika se prvi put kandidirao 2008. godine, ali je izgubio od kandidata NDC-a, Johna Atte Millsa. Četiri godine kasnije, ponovno ga je porazio kandidat NDC-a, John Dramani Mahama, međutim na izborima 2016. godine, Akufo-Addo je odnio pobjedu pred Mahamom već u prvom krugu, skupivši 53.85% glasova.
Picnic at Hanging Rock

***Picnic at Hanging Rock*** () je australijski igrani film snimljen 1975. godine u režiji Petera Weira, poznat po tome što se smatra jednim od najboljih ostvarenja u Weirovoj filmografiji, odnosno kao prvih filmova Australijskog novog vala, odnosno film koji ju je učinio australijsku kinematografiju međunarodno priznatom.

Po žanru je drama, a temelji se na istoimenom romanu Joan Lindsay. Radnja započinje kada na Valentinovo 1900. godine grupa učenica elitnog djevojačkog internata odlazi na izlet na stijenu Hanging Rock u državi Victoria te nekolicina njih neobjašnjivo nestanu, izazivajući bezuspješne potrage, ali i niz drugih neobjašnjivih i tragičnih događaja.

Film je, slično kao i predložak, veliki dio publiciteta stvorio lažnim tvrdnjama da se temelji na istinitim događajima. Weir ga je snimao na lokacijama Hanging Rocka (koje će zahvaljujući filmu postati popularno turističko odredište), te je stil velikim dijelom temeljio na radovima australijskog impresionističkog slikara Fredericka McCubbina. Kritičarima je izuzetno imponirao rad sa kamerom, kao i stvaranje kontrasta između privlačnih prizora prirodnih ljepota i zastrašujućih događaja. *Picnic at Hanging Rock* je u Australiji postigao uspjeh i kod publike i kod kritike, ali također i tokom distribucije u SAD gdje su Weiru pohvale tamošnjih kritičara omogućile kasniji angažman u Hollywoodu. Film, koji se ponekad opisuje kao alegorija na još uvijek nepravladani konflikt bijelih doseljenika i njihovih potomaka sa njihovom drevnom domovinom, se često navodi kao ostvarenje koje je temama i stilom na određeni način izgradilo temelje nacionalnog identiteta u australijskom filmu.

Godine 2017. je film dobio remake u obliku miniserije.

## Uloge

* Anne-Louise Lambert ... Miranda St. Clair
* Rachel Roberts ... Mrs. Appleyard
* Dominic Guard ... Michael Fitzhubert
* Helen Morse ... Mlle. de Poitiers
* Margaret Nelson ... Sara Waybourne
* John Jarratt ... Albert Crundall 
* Wyn Roberts ... Sgt. Bumpher
* Karen Robson ... Irma Leopold
* Christine Schuler ... Edith Horton
* Jane Vallis ... Marion Quade
* Vivean Gray ... Miss McCraw
* Martin Vaughan ... Ben Hussey
* Kirsty Child ... Miss Lumley
* Jacki Weaver ... Minnie
* Frank Gunnell ... Mr. Whitehead 
* Tony Llewellyn-Jones ... Tom
* John Fegan ... Doc. McKenzie
* Kay Taylor ... Mrs. Bumpher 
* Peter Collingwood ... Col. Fitzhubert
* Garry McDonald ... Const. Jones
* Olga Dickie ... Mrs. Fitzhubert
* Jenny Lovell ... Blanche

## Izvori

## Vanjske veze
* 
*''Picnic at Hanging Rock''  at Oz Movies
*"Picnic at Hanging Rock Locations" Field guide to the locations used for filming at Hanging Rock, Victoria, Australia
Grazer Wechselseitige Versicherung

**Grazer Wechselseitige Versicherung** (; poznatije po skraćenici **GRAWE**) je austrijsko  osiguravačko poduzeće sa sjedištem u Grazu. Osnovao ga je 1828. godine nadvojvoda Johann od Austrije u svrhu pružanja osiguranja od požara u tadašnjim austrijskim (habsburškim) pokrajinama Štajerskoj, Koruškoj i Kranjskoj. Danas je poznata po nizu podružnica u zemljama Jugoistočne i Istočne Evrope, a što uključuje i sve države bivše Jugoslavije.

## Vanjske veze
* 
* GRAWE zavarovalnica d.d.  (Slovenija)
* GRAWE osiguranje a.d.o. (Srbija)
* GRAWE osiguranje a.d. Podgorica (Crna Gora)
* GRAWE Bulgaria (Bugarska)
* GRAWE România Asigurare S.A. (Rumunjska)
Sanacija (razvrstavanje)

Sanacija može označavati:

*sanacija u građevinarstvu;
*financijska sanacija
*Sanacija (Poljska), autoritarni politički pokret koji je dominirao međuratnom Poljskom
Tržište novca

**Tržište novca** *(engl. money market, njem. Geldmarkt)* nije konkretno mjesto, već uobičajeni apstraktni pojam za sveukupne kratkoročne novčane poslove, kojima financijske institucije (uglavnom banke) dolaze do dodatnih likvidnih sredstava, pozajmljuju svoje viškove rezervi ili trguju kratkoročnim vrijednosnim papirima.

Ovisno o visini ponude i potražnje i roku na koji se novac pozajmljuje (na jednu noć – overnight money, jedan dan – daily money, sedam dana, na jedan ili više mjeseci ili do opoziva – call money) formira se kamatnjak.

## Pojam kamatnjak
Kamatnjak je cijena novca. Kamata je izvršena isplata za upotrebu novca. Kamatnjak je svota kamata plaćenih na jedinicu vremena. Ljudi plaćaju za mogućnost pozajmljivanja novca. Kamatnjak je trošak posuđivanja novca, uzimanja novca u zajam, mjeren dolarima na posuđeni dolar (dolar uzet u zajam godinu dana). Kamatnjaci se razlikuju po karakteristikama zajma - rok, dospijeće, rizik, likvidnost, adminstrativni troškovi.

Rastući trend kamatnjaka znak je oskudne likvidnosti, a trend padajućeg kamatnjaka viška ponude kratkoročnih novčanih sredstava nad potražnjom.

## Sudionici tržište novca
Važni sudionici nacionalnog, a često i svjetskog tržišta novca jesu središnje banke, koje promjenom eskontnih i lombardnih stopa (po kojima odobravaju eskontne i druge oblike kredita poslovnim bankama) te operacijama na otvorenom tržištu bitno utječu na promjenu ponude, potražnje i kamatnjaka na tržištu novca.

## Poveznice
* Banka
* Tržište kapitala
* Kamata
* Tržište stranih valuta
* Algoritamsko trgovanje
* Visoko frekventna trgovina

## Vanjske veze
* Limun.hr  - financijski portal
Foros

Foros može označavati:

*Foros (grad), grad na Krimu
*Foros (porez), uveden u antičkoj Grčkoj
*Foros Group, investicijska banka sa sjedištem u New Yorku
**[[Foros Timis Ston Greco]]*, album grčkog muzičara Vangelisa iz 1995. godine
Srez Banja Luka

**Okrug Banja Luka** (njem. Kreis Banjaluka) bio je niža bosanskohercegovačka administrativna jedinica u Austrougarskoj, Državi Srba, Hrvata i Slovenaca, Kraljevini Srba, Hrvata i Slovenaca. Prvi put osnovan je nakon aneksije Bosne i Hercegovine pod austrougarsku upravu 1878., na području dotadašnjeg Banjalučkog sandžala, а ukinut 1923., kada je osnovana Vrbaska oblast.

## Djelovanje u Narodnoj Republici BiH
Okrug Banja Luka ponovo je uspostavljen u SFRJ, 1945. i postojao sve do 1964., kada je, kao i svi drugi okruzi bio ukinut Zakonom o komunalnoj reorganizaciji.

Zakon o teritorijalnoj podjeli Federalne Bosne i Hercegovine na okruge, srezove i područja mjesnih narodnih odbora donesen je 18. augusta 1945. Od Okružne skupštine, održane 15. maja do tada upravljao je Okružni narodni odbor.
 
Okrug Banja Luka obuhvatao je grad Banjaluka te srez Banjaluka sa mjesnim narodnim odborima u Aginom Selu, Bastasima, Bočcu, Budžaku, Dobrnji, Dragočaju, Drakuliću, Golešima, Jošavki, Junge Hadžiselimu, Kolima, Krminama, Krupi na Vrbasu, Muslimanskom Čelincu, Pavlovcu, Presnačama, Priječanima, Ramićima, Rekavicama, Gornjoj Slatini, Stričićima, Vilusima, Vrbanji i Zalužanima (koji su činili Seoski srez Banja Luka.

Krajem augusta, pred izbore lokalnih organa uprave i Ustavotvorne skupštinu Demokratske Federativne Republike Jugoslavije, imenovane su okružne i sreske izborne komisije. U mjesecu septembru povedena je velika politička kampanja. Prvi izbori mjesnih, gradskih i sreskih narodnih odbora održani su 16. septembra 1945. U Srezu Banja Luka bilo je registrirano 19.948 birača, od kojih glasalo je 17.513. Narodnooslobodilački front (NOF) , sa [Nikom Jurinčićem kao nosiocem liste, dobio je 97% glasova.

Konstitutivna skupština novoizabranog Gradskog narodnog odbora Banjaluke (GNO) održana je 22. septembra, u vijećnici Okružnog narodnog odbora (Banskom dvoru). Od 50 izabranih odbornika prisustvovalo ih je 40. Sastava ovog NO izabrali su Izvršni odbor grada Banjaluke. Za predsjednika izabran je [Hasanbeg Džinić, a za potpredsjednike Sveto Đorđević i Franjo Odić. Sekretari su postali Duško Đurić, a članovi Munib Demirović, dr. Šime Fabijanić, Abduselam Gvožđar, Sida Marjanović i Naim Ćejvan. Dan kasnije održan je i sastanak 700 članova sreskih narodnih odbora sa članovima GNO Banjaluke i izabralo novi Okružni narodni odbor. Okružni odbor i konstituisan je već narednog dana (23. 9. 1945.) kada je svoju prvu sjednicu održao i Izvršni odbor GNO Banja Luke.

## Administrativna podjela
Okrug Banja Luka obuhvatao je 10 srezova (kotara) i 5 sreskih (kotarskih) ispostava. Srezovi su bili:
* Gradski srez Banja Luka,
* Seoski srez Banja Luka,
* Derventa,
* Bosanska Dubica,
* Bosanska Gradiška,
* Kotor Varoš,
* Bosanski Novi,
* Prijedor,
* Prnjavor,
* Tešanj.

Sreske ispostave su bile:
* Bosanski Brod,
* Bosanska Kostajnica,
* Doboj,
* Kozarac,
* Odžak.

## Stanovništvo

## Reference
Petar Tanasijević

**Petar Tanasijević**  (1932. - 2016.) je bio srpski skladatelj i pisac pjesama srpske narodne glazbe. Najpoznatiji je po autorstvu dviju popularnih pjesama: *"Jutros mi je ruža procvetala"* i *"Od izvora dva putića"*. Za života je napisao preko tisuću pjesama i prodao preko 1.2 milijuna ploča.

Petar je rođen 1932. godine u Beogradu, ali je zbog službe svog oca odrastao u Smederevskoj Palanci, gdje je pohađao osnovnu i glazbenu školu, te gimnaziju. Svoju prvu pjesmu, *Spustila se jesen po poljima*, napisao je 1952. godine. Ta se pjesma kasnije našla u knjizi Ivana Cenerića "Lira od 1000 najboljih narodnih pjesama". Tri godine poslije upisuje se na studij svjetske književnosti Filološkog fakulteta u Beogradu.  1956. godine biva primljen na Radio Beograd. Snimio je preko 120 izvornih narodnih skladbi, koje se i dan-danas emitiraju. Pjesmu koju je izveo sa svojim bratom Draganom, *"Svrati devojko u moj vinograd"*, proglašena je za pjesmu desetljaća (1960.-1970.) Početak njegove skladateljske karijere počinje suradnjom sa Lepom Lukić. Kada je počeo skladati za nju, prestao je baviti se pjevanjem. Surađivao je i s nekim drugim pjevačicama, među inima i sa Silvanom Armenulić. Napisao je i glazbu za neke poznate filmove: "I bog stvori kafansku pevačicu" i "Kamiondžije". 

## Najpoznatije pjesme
* Jutros mi je ruža procvetala
* Divlje ruže
* Od izvora dva putića
* Oj, meseče zvezdo sjajna
* Godine su prolazile
* Imam nano dva dilbera
* Slavujeva pesma
* Često suza kane
* Malo cik, malo cak
* Muzika za seriju "Kamiondžije"
* Ima jedan čardak stari
* Ne pitaj me
* Šumadijo, zelena livado
* Lepe li su letnje noći
* Kruševljanka
* Moj Dragane
* Ne skidaj burmu
* Pitao sam kamen pokraj puta

## Albumi
* Ansambl Spasojević (Stepić, M. Popović i Petar Tanasijević) - *Berba grožđa*, Diskos 1962.
* Zilha Armenulić i Petar Tanasijević - *Volesmo se zlato moje*, Diskos 1965.
* Milica Popović i Petar Tanasijević - *Svrati, devojko, U moj vinograd*, Jugoton 1965.
* Zilha Armenulić - P. Tanasijević - *Znaš li, dušo*, PGP RTB 1966.
* Zilha Armenulić i Petar Tanasijević - *Nikom neću reći da te volim*, PGP RTB 1966.
* Biserka Mišić i Petar Tanasijević - *Pesma o jaranima*, Jugoton 1966.
* Biserka Mišić i Petar Tanasijević - *Lepa Čergarka*, Jugoton 1966.
* T. Đorđević I Petar Tanasijević - *Zdravica*, PGP RTB 1967.
Divlji tip

**Divlji tip** (široko prihvaćena engleska skraćenica **wt**) je oznaka koja se odnosi na fenotip izvornog oblika vrste, kakav se javlja u prirodi. Originalno,  divlji tip je bio definiran kao produkt "normalnog" alela na datom lokusu, za razliku onog koji proizvode nestandardni – mutantni aleli. "Mutantni” aleli mogu varirati u širokom rasponu, čak i ponovo dobiti divlji tip ukoliko se dogodi povratna mutacija u datoj  populaciji. Nastavak u konstrukciji genetičkih mapa postaje kreativniji ako se prepoznaju oblici interakcije mutantnih, sa ostalim alelnim varijantama posmatranog lokusa i njihov uticaj na fenotipsko ispoljavanje.

Procjenjuje se  da je većina ili su svi lokusi postojećih  gena u raznim oblicima alela, koji se razlikuju, po frekvenciji, u cijelom geografskom opsegu jedne vrste i da  jedinstven divlji tip ne postoji. Općenito, međutim, najčešći alel – tj. onaj sa najvećom frekvencijom gena – je onaj koji se smatra divljim  tipom.

Koncept divljeg tipa je koristan u istraživanjima nekih eksperimentalnih (model) organizama, kao što su voćne mušice * [[Drosophila melanogaster]] *, u kojoj su poznati standardi  fenotipova za funkcije i strukture kao što su boja očiju ili oblik krila oblika , pri čemu se zna da su posljedic posebnih genskij  mutacija koji proizvode prepoznatljive fenotipove, kao što su "marelica" "bar oči" ili "degenerirana krila". Aleli divljeg tipa se označavaju i sa "**+**" oznakom u potenciji, na primjer  ***B***+ i ***Vg***+, za okrugle oči i krila u punoj veličini. Shodno tome, recesivni mutantni aleli se označavaju sa ***b*** i ***vg*** ili  ***B***- i ***Vg***-.

Manipulacije gena  za ove osobine su dovele do današnjeg razumijevanja o tome kako geni djeluju i kako osobine mutiraju  unutar populacije. Istraživanje koje uključuje manipulaciju alela divljeg (izvornog) tipa ima primjenu u mnogim poljima, uključujući i borbu protiv  bolesti i komercijalnu proizvodnju hrane.

## Literatura

## Povezano
*Gen
*Mutacija
*Mutant
Foros (porez)

**Foros** je predstavljao jednu vrstu poreza koju su plaćali članovi Delskog, a potom Atinskog pomorskog saveza.

## Historija
Delski savez formiran je 477. godine p. n. e. u cilju nastavka rata sa Persijom za oslobođenje grčkog stanovništva u Maloj Aziji. Glanovi saveza bili su: Atina, Hios, Samos i Lezbos, mnoga ostrva i mnogi jonski gradovi. Članice su se obavezale na nenapadanje drugih članova saveza, pružanje vojne pomoći i plaćanje forosa, poreza korišćenog za finansiranje rata sa Persijom. Neki članovi saveza su umesto forosa porez plaćali u brodovima. Visinu poreza utvrdio je Aristid na 460 talenata. Suma je više puta povećavana.

## Povezano
* Delski savez

## Izvori
* Stara Grčka - V. V. Struve i D. P. Kalistov, Book&Marso, 2006
* Istorija starih Grka (do smrti Aleksandra Makedonskog) - Miloš Đurić
Immortality (CSI: Crime Scene Investigation)

Završetak serije ** je premijerno emitovan na kanalu CBS 27. septembra 2015. godine.

## Radnja sezone
Grisom i Vilouzova se vraćaju u Las Vegas da pomognu Raselu i timu da reše jedan težak slučaj. Takođe, Bras je postao šef obezbeđenja u Ketrininom kazinu koji je nasledila od Sema Brauna.

## Uloge

### Glavna postava
 
* Ted Danson ... Di Bi Rasel, nadzornik (3. stupnja)
* Jorja Fox ... Sara Sajdl, istražitelj CSI (3. stupnja)
* Eric Szmanda ... Greg Sanders, istražitelj CSI (3. stupnja)
* Robert David Hall ... Dr. Al Robbins, glavni mrtvozornik
* Wallace Langham ... Dejvid Hodžis, tehničar za tragove
* David Berman ... Dr. Dejvid Filips, pomoćnik glavnog mrtvozornika
* Elisabeth Harnois ... Morgan Brodi, istražitelj CSI (3. stupnja)
* Jon Wellner ... Henri Endrus, DNK tehničar

### Povremena postava
* Katie Stevens ... Lindzi Vilouz
* Larry M. Mitchell ... Pozornik Mičel
* Marc Vann ... Konrad Ekli
* Michael Beach ... Pozornik Skinta

### Gostujuća postava
* William Petersen ... Gil Grisom
* Marg Helgenberger... Ketrin Vilouz
* Paul Guilfoyle ... Džim Bras
* Melinda Clarke ... Ledi Heder

## Epizode


## Vanjske veze

* DVD Release Dates  at TVShowsOnDVD.com
Vrbaska oblast

**Vrbaska oblast**  bila je administrativna jedinica Kraljevine Srba, Hrvata i Slovenaca, od 1923. do 1929. Administrativni centar oblasti bila je Banja Luka.

## Historija
Kraljevina Srba, Hrvata i Slovenaca uspostavljena je 1918. godine, kada je  podijeljena na pokrajine i okruge (županije). Tako su 1922., umjesto postojećih pokrajina i okruga, formirane nove administrativne jedinice, koje uključuju  33 oblasti. Prije 1922, teritorija Vrbaske oblasti obuhvatala je  Banjalučki okrug pokrajine Bosne i Hercegovine. Zatim su 1929, 33 oblasti su transformirane u 9 banovina; Vrbaska oblast je uključena u Vrbasku banovinu.

## Geografija
Vrbaska oblast je graničila sa Primorsko-krajiškom, Osiječkom, Srijemskom, Tuzlanskom, Travničkom i Bihaćkom oblasti.

## Demografija
Prema popisu stanovništva 1921, tadašnji Banjalučki okruga  bio je najviše stanovnika u pokrajini Bosni i Hercegovini. Tada je registrirano ukupno  423.096 stanovnika, od čega:
* Pravoslavci – 242.557
* Rimokatolici – 95.202,  
* Muslimani/Muhamedanci – 72.271.

## Administrativna podjela
Vrbasku oblast činilo je 10 srezova i 5 sreskih ispostava, kao i u Banjalučkom okrugu.

Srezovi:
* Gradski srez Banja Luka,
* Seoski srez Banja Luka,
* Bosanska Dubica,
* Bosanska Gradiška,
* Bosanski Novi,
* Derventa
* Kotor Varoš,
* Prijedor,
* Prnjavor,
* Tešanj.

Sreske ispostave:
* Bosanski Brod,
* Bosanska Kostajnica,
* Doboj,
* Kozarac
* Odžak.

## Povezano
* Okrug Banja Luka

## Reference
Piliwale

Poglavica **Piliwale** [Pilivale] (havajski: *Aliʻi Piliwale*) bio je havajski plemić, veliki poglavica havajskog otoka Oahua, koji je najvjerojatnije živio u 16. vijeku. Bio je član Dinastije Maʻilikākahi.
## Biografija
Piliwale je rođen na Oahuu kao sin velikog poglavice Kālonaikija. Majka Piliwalea je bila poglavarka Kikinui-a-ʻEwa, čije je porijeklo nepoznato, a stric mu je bio poglavica Kalamakua od Halawe, čija je supruga, princeza Mauija Keleanohoanaapiapi, bila i supruga Piliwaleovog brata, čije je ime bilo Lō-Lale.

Nakon smrti Kālonaikija, Piliwale je zavladao Oahuom. Njegova je žena bila Paʻakanilea (Paʻa-kani-lea), koja mu je možda bila sestra. Njihove kćeri bile su Kūkaniloko (očeva nasljednica) i njezina sestra, princeza Kohepalaoa (Kohipalaoa). 
## Izvori
Tatarski tjesnac

**Tatarski tjesnac** (ruski: *Татарский пролив*) je morski tjesnac (prolaz) na sjeverozapadu Tihog oceana.

Prostire se između otoka  Sahalina na istoku i ruskog (azijskog) kopna na zapadu.

## Karakteristike
Tjesnac spaja Japansko more na jugu sa Ohotskim morem na sjeveru. 

Širok je od 7 do 342 km i dug 632 km, uglavnom je plitak sa dubinama manjim od 210 metara. Na sjeveru tjesnaca leži ušće rijeke Amur.

Luke duž njegovih obala Ugljegorsk, Aleksandrovsk-Sahalinskij i Sovjetskaja Gavanj imaju veliki hendikep jer su zaleđene od sredine novembra do sredine maja.

## Izvori

## Vanjske veze

* ''Татарский пролив''
India Song

***India Song*** () je francuski igrani film snimljen u režiji Marguerite Duras i premijerno prikazan 1975. godine. Predstavlja adaptaciju njene istoimene drame, koja se, pak, temeljila na njenom romanu *[[Le Vice-Consul]]* iz 1966. godine. Protagonistica, čiji lik tumači Delphine Seyrig je supruga francuskog ambasadora u Britanskoj Indiji 1930-ih, a koja, duboko nezadovoljna svojim životom, odlučuje pronaći odušak u promiskuitetnom ponašanju. Radnja pokazuje kako se u nju zaljubi francuski viceknozul u Lahoreu (a čiji lik tumači Michel Losndale, ali da ona odbija njegova udvaranja.

Iako mu se radnja događa u Indiji, film je sniman na lokacijama u Francuskoj, gdje su tamošnja zapuštena aristokratska imanja "glumila" palače u Calcutti. Film je podijelio kritičare - dio ga je smatrao zanimljivim prikazom odnosa Zapada prema Orijentu, dok ga je dio smatrao pretencioznim. Bio je nominiran za glavnu i još nekoliko nagrada Cesar, ali nije osvojio nijednu. Michel Lonsdale je, pak, kasnije izjavio da mu je to najdraži film u karijeri.

Sljedeće je godine Margeurite Duras snimila nastavak pod naslovom *[[Son nom de Venise dans Calcutta désert]]*.

## Literatura
;Notes

;Bibliography
* 

## Vanjske veze
*
Faustrecht der Freiheit

***Faustrecht der Freiheit*** () je zapadnonjemački igrani film snimljen 1975. godine u režiji Rainera Wernera Fassbindera. U njemu Fassbinder nastupa u glavnoj ulozi, odnosno u liku Franza Biberkopfa, cirkuskog zabavljača skromnog porijekla koji ostane bez posla, ali neposredno nakon toga na lutriji osvoji 500.000 maraka. Radnja prikazuje kako Biberkopf, koji je gej, nakon toga odlučuje uživati u svim stvarima o kojima je sanjao te postati dio srednje klase, ali kako ga njegov novi, "uglađeni" ljubavnik (čiji lik tumači Peter Chatel) besramno iskoristi i na kraju ostavi bez ičega.

*Faustrecht der Freiheit* je izazvao veliku pažnju dijelom i zbog toga što se Fassbinder u nizu scena pojavio potpuno gol (a radi čega se, svjestan vlastite sklonosti debljanju, pred snimanje bio podvrgnuo rigoroznoj dijeti da bi imao što privlačenije tijelo). Drugim je kritičarima, međutim, bilo daleko zanimljivije prikazivanje kako se klasne razlike odražavaju i na gej zajednicu. *Faustrecht der Freiheit* se danas smatra jednim od najboljih i najznačajnijih ostvarenja Fassbinderove filmografije.

## Vanjske veze
*
O Thiasos

***Putujući glumci*** (; transl. *O Thiasos*) je grčki igrani film snimljen 1975. godine u režiji Thea Angelopoulosa, poznat po tome što se smatra jednim od najboljih ili najvažnnijih ostvarenja u historiji grčke kinematografije.

Predstavlja drugi dio trilogije koju je Angelopoulos posvetio grčkoj historiji, a radnja prikazuje dramatična zbivanja u periodu od 1939. godine do 1952. godine - od posljednjih godina Metaxasove diktature, preko rata sa Italijom, njemačke okupacije, oslobođenja do građanskog rata i njegovih posljedica. Protagonisti su pripadnici trupe glumaca koji u tom periodu putuju po grčkim otocima, a kroz čije sudbine se prelamaju ne samo političke podjele i moralne odluke vezane uz te događaje, nego se ponavljaju i zbivanja iz grčke mitologije, prije svega kroz mit o Elektri.

*Putujući glumci* su napravljeni neposredno pred pad diktatorskog pukovničkog režima, te je Angelopolus od vlasti morao kriti njegov pravi sadržaj, uključujući traumatičnu temu građanskog rata, kao i to da ga prikazuje iz ljevičarske perspektive. Specifičnost filma je i u izuzetno dugim, statičkim kadrovima, kao i korištenju prizora iz prirode koji u kombinaciji sa zapletom stvaraju nadrealnu atmosferu. Iako je dio kritičara Angelopolousu zamjerio izuzetnu dužinu, *O Thiasos* su dobili niz prestižnih nagrada, a 1985. su u anketi grčkih kritičara proglašeni najboljim grčkim filmom svih vremena.

## Uloge
* Eva Kotamanidou : Elektra
* Aliki Georgouli : Elektrina majka
* Stratos Pachis : Elektrin otac
*  : Krizotema, Elektrina sestra
* Petros Zarkadis : Orest
* Kyriakos Katrivanos : Pilada
* Giannis Fyrios : muzičar
* Nina Papazaphiropoulou : starica
* Alekos Boubis : starac
* Grigoris Evangelatos : pjesnik
* Kosta Stiliaris : zapovjednik
*  : Egist, ljubavnik Elektrine majke i špijun

## Reference

## Vanjske veze
*
* The New Greek Cinema
Ciklon B

**Ciklon B** () je bilo komercijalno ime za pesticid na bazi cijanida poznat po tome što je u nacističkoj Nemačkoj korišćen u masovnim ubijanjima ljudi u gasnim komorama tokom holokausta. „B“ označava jedan od dva tipa ciklona. Drugi tip ciklon A je tečni pesticid koji ispušta cijanovodoničnu kiselinu u hemijskoj reakciji sa vodom.

Sadrži cijanovodoničnu kiselinu ( oznaka za B), stabilizator, odorant metil 2-bromoacetat i jedan od nekoliko adsobenata. Neki Ciklon B nisu sadržali odorant što je objašnjavalo različito, ili da se radi o proizvodnji usmerenoj za uništavanje ili da ga nije bilo usled nestašica u snabdevanju.

## Reference

## Literatura
* 

## Vanjske veze

* Chemistry is Not the Science  – a critique of the arguments of Holocaust deniers regarding the use of Zyklon B in gas chambers.
* URAGAN D2
CSI: Miami (sezona 5)

Peta sezona serije ** je premijerno emitovana na kanalu CBS od 18. septembra 2006. do 14. maja 2007. godine.

## Radnja sezone
Dok su Kejn i Delko u Brazilu, na Dukejnovoj je da vodi laboratoriju nakon Natalijinog premeštanja u istu. Sve ovo je taman na vreme za njih da istraže ne samo spoljašnje zločine, već i zločine počinjene u javnosti, ali i unutrašnja pitanja. Dok Volf slučajno postaje uključen u falsifikovanje, Dukejnovoj je život je zbog njenog uključivanja u istragu o bandi. Boa Vista se ponovo suočava sa bivšim mužem nasilnikom, a Kejn i Delko traže osvetu nad onima koji su odgovorni za smrt Marisol. Trip dolazi licem u lice sa smrću nakon što je stao na nagaznu minu. Na kraju se, međutim, Delko, još jednom suočava sa najvećim izazovom, jer se bori za život nakon što je ranjen u glavu.

## Uloge

### Glavna postava
 
* David Caruso ... Horejšio Kejn, poručnik i dkrektor kriminalističke laboratorije Miamija
* Emily Procter ... Keli Dukejn, detektiv-veteren, pomoćnik nadzornika CSI i stručnjak za balistiku
* Adam Rodriguez ... Erik Delko, CSI detektiv i Volfov partner 
* Khandi Alexander ... Dr. Aleks Vuds, medcinski veštak dodijeljen timu CSI-ja
* Jonathan Togo ... Rajan Volf, nedavno angažovani CSI detektiv i Delkov partner 
* Rex Linn ... Frenk Trip, viši detektiv Odjela za ubistva
* Eva LaRue ... Natalija Boa Vista, detektiv i bivši agent FBI-ja

### Povremena postava
* Sofia Milos ... Jelina Salas
* Rob Estes... Nik Taunsend
* Johnny Whitworth ... Džejk Berkli

## Epizode



## Izvori i napomene
Mladica

**Mladica** (lat. *Hucho hucho*) je slatkovodna riba  iz porodice *[[Salmonidae]]* (pastrmolike ribe). Po dimenzijama je najkrupnija pastrmska riba dunavskog sliva, pa je u literaturi poznata i kao **dunavski losos**.

## Opis
Mladica ima izduženo-valjkasto i mišićavo tijelo, što joj omogućava veoma brzo plivanje, uključujući i veliku početnu brzinu. Tome pomaže veoma snažno repno peraje sa jakim i fleksibilnim zracima.

Škržni poklopci su veliki i široko ih otvara. Leđa su joj smeđe-sivkasta do zelenkasta sa mogućim crvenkastim prelivima, a prema trbuhu postaje bijela. Nijanse boje tijela uveliko ovise o boji riječnog korita i okolnog ambijenta. Izuev abdomena, posuta je crnim pjegama. U sezoni mrijesta, dobija bakarnoljubičaste nijanse. Najveći primjerak Mladice koji je težio 58&nbsp;kg ulovio je Halil Sofradžija na rijeci Drini 1938. u Jugoslaviji.

## Ekologija i ponašanje
Krupniji primjerci mladice obitavaju u većim dubokim virovima sa skrovitim mestima pod obalom ili stienama, odakle povremeno idu u lov, obično u brzake i prelive - ujutru na ulaze, a uveče na izlaze iz virova.

## Povezano
*Salmonidae''
Miro Belamarić

**Miro Belamarić** (Šibenik, 9. veljače 1935. – Beč, 6. ožujka 2017.), hrvatski i austrijski dirigent i kompozitor.

## Biografija

Rodio se 9. veljače 1935. u Šibeniku, gdje je završio osnovnu i srednju školu. Na Muzičkoj akademiji u Zagrebu studirao je dirigiranje u klasi Milana Horvata i diplomirao 1962. u klasi Igora Gjadrova te 1975. diplomirao kompoziciju u klasi Stjepana Šuleka. Dirigiranje je usavršavao kod L. Matačića 1957. u Salzburgu (Ljetna akademija Mozarteuma) i kod S. Celibidachea 1962/63. u Sieni (Accademia musicale Chigiana). Bio je asistent H. von Karajanu na Svečanim igrama u Salzburgu 1965–67. i K. Böhmu u Parizu, Salzburgu, Beču i Londonu 1975–77.

Bio je glazbeni urednik i dirigent Radio-televizije Zagreb (1958–59), dirigent (1959–63) i glazbeni voditelj kazališta Komedija (1961–63), zborovođa i zatim dirigent opere Hrvatskog narodnog kazališta u Zagrebu (1964–90; od 1978. prvi dirigent) te glazbeni ravnatelj Dubrovačkih ljetnih igara (1990–91). Od 1990. živio je i radio u Beču, stekavši 1995. austrijsko državljanstvo. Gostovao je u mnogim kazalištima i koncertnim dvoranama diljem Evrope, Amerike i Japana te dirigirao mnogobrojnim simfonijskim djelima.

Razvijena smisla za scensko oblikovanje, u kompozitorskom opusu ističu mu se tri opere: *Ljubav don Perlimplina* (1975; na vlastiti libreto prema F. G. Lorci), *Don Juan – buntovnik za sva vremena* (1983; prva nagrada Bečke državne opere) i *Priče iz Bečke šume* (1993; na vlastiti libreto prema Ö. von Horváthu). Nacionalnim idiomom nadahnut je u simfonijskoj poemi *Croatia* (1994) i u *Hrvatskim marševima za simfonijski orkestar* (1998), a među zapaženim djelima su mu i varijacije za glasovir i orkestar *Kako ubiti Mozarta* (1968.), orkestralni valceri »u bojama« (žuta, plava, smeđa, crna, bijela, zelena, crvena) *Spectrum* (1996) te *Svečana Euro-uvertira* (1999) za orkestar, posvećena ideji ujedinjenja Evrope. Skladao je i muziku za igrane i dokumentarne filmove. Kao dirigent prednost je davao djelima kasne romantike i velikim operama bogate scene. Dobitnik je nekoliko nacionalnih muzičkih nagrada.

Umro je 6. ožujka 2017. u Beču. Pokopan je u obiteljskoj grobnici na groblju svete Ane u Šibeniku.

## Nagrade i priznanja

* 1975. Nagrada grada Zagreba
* 1975. Vjesnikova nagrada »Josip Slavenski«
* 1990. Nagrada »Milka Trnina« Hrvatskog društva glazbenih umjetnika
* 1998. Nagrada »Vladimir Nazor«

## Literatura

* Muzički informativni centar: Miro Belamarić

## Vanjske veze

* Hrvatsko društvo skladatelj: Belamarić, Miro
Westminsterski most

**Westminsterski most** (engleski: *Westminster Bridge*) je jedan od jedanest mostova preko Temze u samom srcu Londona nedaleko Westminsterske palače. Most povezuje londonske boroughe City of Westminster (sjever) i Lambeth (jug).

## Karakteristike i historija
Westminsterski most je lučni most koji je izgrađen na mjestu starijeg sličnog kamenog mosta. Ukupno je dug 250, širok 26 metara, podjeljen na sedam lukova.

Između  2005. i 2007 zamjenjeni su nosači od ljevanog željeza i dekoracija od istog materijala.

## Reference

## Vanjske veze

* ''Westminster Bridge''
SFOR

**SFOR** (engl. *The Stabilisation Force*, Stabilizacijske snage) je skraćena oznaka os **S**tabilization **FOR**ce, koje su bile multinacionalne vojne jedinice u Bosni i Hercegovini pod komandom NATO-a, koje su formirane kao podrška i zaštita Daytonskog sporazuma.

SFOR je djelovao pod službenim nazivom *Operacija zajednička straža* (*Operation Joint Guard*), od 21. decembra 1996. do 19. juna 1998.) i pod imenom *Operacija zajedničko skivanje* (*Operation Joint Forge*) u periodu od 20. juna 1998. do 2. decembra 2004. godine.

Od članica NATO alijanse, vojne snage dale su: Belgija, Češka, Danska, Francuska, Grčka, Holandija, Island, Italija, Kanada, Norveška, Njemačka, Poljska, Portugal, SAD, Španija, Turska i Ujedinjeno Kraljevstvo.

Od zemalja izvan NATO-a, uključivale su se: Albanija, Australija, Austrija, Argentina, Bugarska, Estonija, Finska, Irska, Latvija, Litvanija, Malezija, Maroko, Rumunija, Rusija, Slovačka, Slovenija i Švedska.

Zapovjednici SFOR-a, koji su složili po jednu godinu, su bili: general William Crouch, general Eric Shinseki, general Montgomery Meigs, general-potpukovnik Ronald Adams, general-potpukovnik Michael Dodson, general-potpukovnik John Sylvester, general-potpukovnik William E. Ward i general-major Virgil Packett.

Broj trupa je 2002. godine smanjen na 12.000 vojnika, potom dvije godine kasnije (2004.) na svega 7000 vojnika. SFOR je naslijedio IFOR, a zamjenjen je EUFOR-om, snagama Evropske Unije 2. decembra 2004. godine.

SFOR je bio podjeljen u tri operacione zone:
* Mostar MNB(S) - italijanska, fracuska i španska zona
* Banja Luka MND(W)- britanska, kanadska i holandska zona
* Tuzla MND(N)- američka, poljska, ruska i švedska zona.

## Povezano
* NATO
* UNPROFOR
* IFOR
* KFOR
* EUFOR

## Literatura

## Vanjske veze

* Službena stranica SFOR-a
Whitstable

**Whitstable** je morsko ljetovalište od 33,356 stanovnika na jugoistoku Engleske.

## Geografija

Whitstable leži u Grofoviji Kent, na južnoj obali estuarija rijeke Temze,  istočno od otoka Sheppey oko 6 km zapadno od Herne Baya

## Historija

Whitstable je prvi put dokumentiran u Domesday Booku 1086. pod imenom - Witenestaple. 
 
Još od rimskih vremena poznat je po oštrigama iz mora. Tokom srednjeg vijeka Whitstable je bio luka i odmorište za hodočasnike koji su išli u Canterbury, udaljen oko 11 km jugoistočno. Od 19. vijeka izrastao je u ljetovalište i ladanjsko stambeno naselje.

## Pobratimski gradovi

*, Dainville, Francuska
*, Borken, Njemačka
*, Říčany, Češka
*, Albertslund, Danska
*, Mölndal, Švedska

## Reference

## Vanjske veze

* Whitstable
Lambethski most

**Lambethski most** (engleski: *Lambeth Bridge*) je jedan od jedanest mostova preko Temze u samom srcu Londona između Westminsterskog i Vauxhallskog mosta. Most povezuje londonske boroughe City of Westminster (sjever) i Lambeth na jugu.

## Karakteristike i historija
Lambethski most je lučni most koji je izgrađen na mjestu istoimenog starijeg visećeg mosta iz 1862.

Ukupno je dug 236,5 i širok 50,3 metara, podjeljen na šest lukova.

## Reference

## Vanjske veze

* ''Lambeth Bridge''
Deewaar

***Deewaar*** () je indijski igrani film snimljen u režiji Yasha Chopre i premijerno prikazan 1975. godine, poznat kao jedan od najuspješnijih i najuticajnijih ostvarenja u historiji Hollywooda.

Po žanru je kombinacija drame i kriminalističkog filma. Protagonisti su dvojica braće, odrasla u porodici siromašnih bombajskih radnika, koja su se, sticajem okolnosti, našla na suprotnim stranama zakona; stariji Vijay (koga tumači Amitabh Bachchan, se okrenuo kriminalu i napredovao do mjesta jednog od bombajskih gangsterskih bosova, dok je mlađi Ravi (koga tumači Shashi Kapoor) postao policajac te svog brata nastoji smjestiti iza rešetaka. Radnja prikazuje kako će njihov sukob kulminirati sa tragičnim posljedicama.

*Deewaar* se često navodi kao jedno od prvih bollywoodskih ostvarenja koje je predstavljalo odraz tada burnih društvenih promjena u indijskom društvu, odnosno atmosfere političkih nemira koje će nedugo nakon premijere kulminirati izvanrednog stanja od strane Indire Gandhi. Scenarist Salim-Javed je inspiraciju pronašao u stvarnim ličnostima i događajima tadašnjeg Bombaja, a prije svega tako što je Vijayev lik modelirao prema živopisnom bombajskom gangsteru Hajiju Mastanu. Bachchan je u filmu, koji ga je zajedno sa *[[Sholay]]*em prikazanim iste godine, učinio novom bollywoodskom superzvijezdom, tumačeći Vijaya promovirao arhetip "gnjevnog mladog čovjeka" koji će početi dominirati bollywoodskim filmom, a lik njegove djevojke Anite (čiji lik tumači Parveen Babi) je rušio dotadašnje bollywoodske tabue prikazom scena u kojima puši, pije i ima izvanbračne seksualne odnose. *Deewaar* je bollywoodske konvencije rušio i time što u njemu gotovo uopće nema tradicionalnih muzičkih brojeva, odnosno radnja se prikazuje u formi daleko bližoj zapadnim i drugim kinematografijama.

*Deewaar* je, usprkos svoje ikonoklastične prirode, postigao izuzetan uspjeh te je osvojio najprestižnije nagrade Filmfare.

## Uloge
* Amitabh Bachchan ... Vijay Verma, stariji brat
* Shashi Kapoor ... Ravi Verma, mlđai brat
* Parveen Babi ... Anita
* Neetu Singh ... Veera Narang
* Nirupa Roy ... Sumitra Devi, Vijayeva i Ravijeva majka
* Satyendra Kapoor ... Anand Verma, Vijayev i Ravijev otac
* Manmohan Krishna ... DCP Narang
* Madan Puri ... Samant
* Iftekhar ... Mulk Raj Daavar
* Sudhir ... Jaichand
* Jagdish Raj ... Jaggi
* Raj Kishore ... Darpan
* Yunus Parvez ... Rahim Chacha, glavni nosač
* Mohan Sherry ... Peterov suučesnik
* Alankar Joshi ... Mladi Vijay Verma
* Raju Shrestha ... Mladi Ravi Verma
* Rajan Verma ... Lachhu
* A. K. Hangal ... Chanderov otac
* Dulari ... Chanderova majka
* D. K. Sapru ... Mr. Agarwal
* Kamal Kapoor ... Poslodavac Ananda Verme

## Reference

## Vanjske veze
*
CSI: Miami (sezona 6)

Šesta sezona serije ** je premijerno emitovana na kanalu CBS od 24. septembra 2007. do 19. maja 2008. godine.

## Radnja sezone
Dok se Aleks oprašta od tima, Horejšio i njen naslednik pronalaze žrtvu upucavanja, ali nije sve onako kako izgleda. Dok se Erik bori da povrati kontrolu nad svojim životom, pomoć dolazi iz teškog izvora u obliku umrlog detektiva Tima Spidla. Horejšio se suočava sa osvetoljubivim privatnim detektivom, dok se njegova prikrivena prošlost, i njegov sin, ne vrate da ga progone.  Telo u ponoru, internet grabljivac, izručenje Horejšija u Brazil i Kelina otmica samo pogoršavaju borbe Kejna, Dukejnove i njihovog elitnog tima istražitelja.

## Uloge

### Glavna postava
 
* David Caruso ... Horejšio Kejn, poručnik i dkrektor kriminalističke laboratorije Miamija
* Emily Procter ... Keli Dukejn, detektiv-veteren, pomoćnik nadzornika CSI i stručnjak za balistiku
* Adam Rodriguez ... Erik Delko, CSI detektiv i Volfov partner 
* Khandi Alexander ... Dr. Aleks Vuds, medcinski veštak dodijeljen timu CSI-ja (Epizode 1-19)
* Jonathan Togo ... Rajan Volf, nedavno angažovani CSI detektiv i Delkov partner 
* Rex Linn ... Frenk Trip, viši detektiv Odjela za ubistva
* Eva LaRue ... Natalija Boa Vista, detektiv i bivši agent FBI-ja

### Povremena postava
* Sofia Milos ... Jelina Salas
* Alison MekEjti ... Šenon Higins
* Johnny Whitworth ... Džejk Berkli
* Evan Ellingson ... Kajl Harmon
* Elizabeth Berkley ... Džulija Vinston

### Gostujuća postava
* Rory Cochrane ... Tim Spidl

## Epizode



## Izvori i napomene
Without a Trace

***Without a Trace*** () je američka kriminalistička TV-serija koja se originalno emitirala na programu mreže CBS od 2002. do 2009. godine. Radnja prikazuje djelatnost Odjela za nestale osobe pri Terenskom uredu FBI u New Yorku, a protagonisti su njegovi članovi, na čelu sa specijalnim agentom Jackom Maloneom (čiji lik tumači Anthony LaPaglia), koji često slučajeve rješavaju koristeći vlastita životna iskustva. Svaka epizoda se u pravilu bavi pojedinačnim slučajem nestale osobe.

*[[Who & What]]*, epizoda TV-serije **, originalno emitirana 2008. godine, predstavljala je crossover sa *Without a Trace*, koja je time postala dio fiktivnog univerzuma medijske franšize *[[CSI (franšiza)|CSI]]*.

## Glavne uloge

## Vanjske veze
* 
* Official website  on TNT
* ''Without a Trace''  on MyNetworkTV
*
Maynila, Sa Mga Kuko ng Liwanag

***Maynila, Sa Mga Kuko ng Liwanag*** ( ) je filipinski igrani film snimljen u režiji Lina Brocke i premijerno prikazan 1975. godine. Po žanru je drama i predstavlja adaptaciju romana *[[Sa mga Kuko ng Liwanag]]* Edgarda M. Reyesa. Protagonist, čiji lik tumači Bembol Roco, je Julio, mladić sa provincijskog otoka, koji dolazi Manilu u potrazi za poslom, ali i djevojkom Ligayom (čiji lik tumači Hilda Koronel), koja je tamo bila došla radi školovanja. Radnja prikazuje kako se tamo suočava sa siromaštvom i iskorištavanjem, ali spoznajem da je Ligaya na prevaru prisiljena na prostituciju. *Maynila*, koja se isticala realističnim prikazom tamne strane života u filipinskoj metropoli, je imala veliki uspjeh, a danas se smatra jednim od najznačajnijih ostvarenja u historiji filipinske kinematografije.

## Uloge
* Hilda Koronel : Ligaya Paraiso
* Rafael Roco Jr. : Julio Madiaga 
* Lou Salvador Jr. : Atong
* Tommy Abuel : Pol
* Jojo Abella : Bobby
* Joonee Gamboa : Omeng
* Pio De Castro III : Imo
* Danilo Posadas : Benny

## Napomene

## Vanjske veze
* 
*
Kazaški nacionalni pedagoški univerzitet Abaj

**Kazaški nacionalni pedagoški univerzitet Abaj** (kazaški: *Абай атындағы Қазақ Ұлттық педагогикалық университеті*, ) je najstariji univerzitet u Kazahstanu koji je osnovan još 1928. godine, u periodu kada je tadašnja autonomna kazaška republika još uvijek bila dio Ruske Sovjetske Federativne Socijalističke Republike u okvirima Sovjetskog Saveza. Univerzitet se nalazi u starom glavnom gradu Kazahstana Almati. Univerzitet Abaj jedan je od najcjenjenijih univerziteta u čitavoj Centralnoj Aziji. Institucija je prva u zemlji organizirala programe udaljenog obrazovanja još 2001. godine. Nastava na univerzitetu odvija se na ruskom i kazaškom jeziku.

## Historija
Univerzitet je osnovan 1928. godine pod nazivom *Kazaški državni univerzitet*, a u akademskoj godini 1928/29 pohađalo ga je 124 studenata kojima je predavalo ukupno 9 profesora. Prvi rektor univerziteta bio je vojni doktor Sandžar Džafarovič Asfendiarov. 1930. godine univerzitet je preimenovan u *Kazaški pedagoški institut*, a 1935. ponio je i naziv kazaškog pjesnika, kompozitora i prosvjetitelja Abaja koji je živio od 1845. do 1904. godine. U periodu Velikog otadžbinskog rata na front je dobrovoljno ili kroz mobilizaciju otišlo oko 160 studenata. Njih trisu  proglašeni za Heroje Sovjetskog Saveza. 1946. univerzitet je pohađalo 362 studenta, a 1956. njih 567. 1974. godine univerzitetu je od strane Kazaške Sovjetske Socijalističke Republike dozvoljen da započne i sa izdavačkim radom. 1990. godine institucija je ponovo promijenila naziv, ovoga puta u *Kazaški državni pedagoški univerzitet Abaj*, zatim 1992. u *Almatijski državni univerzitet Abaj*, 2000. u *Almatijski univerzitet Abaj* i konačno 2003. u *Kazaški nacionalni pedagoški univerzitet Abaj*.

## Izvori

## Vanjske veze
* kaznpu.kz
Sana (župa)

**Župa Sana** bila je jedna od srednjovjekovna bosanska župa, a nalazila se u slivu rijeke Sane, u okviru Donjih Kraja.

## Historija
Najstariji srednjovjekovni dokument u kojem se pominji ovi krajevi je povelja ugarskog kralja Bele IV (1235.-1270.),  od 20. jula 1244. godine. Pored Usore i Soli, pominje se i ovo područje, za vladavine Mateja Ninoslava. U ovoj povelji pominju se župe Sanska, Dubička, Mrenska i Vrbaska. One su činile zemlju Donji Kraji, srednjovjekovne Bosne.  Donji Kraji su u početku obuhvatali područje južnije od Sanskog Mosta, da bi se kasnije proširili na sjever, na područje srednjeg toga rijeke Sane. Tako se 1258. godine pominje sanski župan (knez) Mihailo, koji je 15. marta 1264. godine prodao zemlju "krala" opatiji topuskoj. Prema jednom dokumentu od 30. marta 1304. godine, Donji Kraji su bili naseljeni patarenima zbog čega je došlo do sukoba između bana Mladena Šubića i Hrvatina Stjepanića. Sana je u imala svoj crkveni distrikt koji je bio vezan za zagrebačku biskupiju (1334. godine). U gradu Sani je 1328. godine izdata povelja. Kralj Ostoja (1398-1404/1412-1418), kao i vojvoda Hrvoje Vukčić, došli su u Sanu 1404. godine. Kao jedan od svjedoka povelje vojvode Hrvoja iz 1412. godine pominje se i Gašpar Dijanišević iz Sane.

U ratovima bosanskog kralja i vlastele protiv ugarskog kralja Sigismunda (1387-1437), župa Sana pada pod ugarsku vlast 1413. godine. On ju je osvojio od Hrvoja Vukčića i dodelio ju je na upravu blagajskim knezovima. Protiv Hrvoja je ustala i ostala bosanska vlastela te je on potražio pomoć Turaka Osmanlija. Sigismundova vojska poražena je teško  1415. godine u bici kod Doboja. Turci su iduće godine doprli do Stona i Hrasna u Hercegovini.

Župa Sana ostala je u Sigismundovim rukama. Ugarski kralj spominje se u jednoj povelji iz 1425. godine. Knez Sane, Juraj Mišljenović, spominje se u povelji od 12. avgusta 1434. godine. Sana je u narednom periodu bila poprište borbi Ugarsko-turskih ratova da bi 1499. godine konačno ušla u sastav Osmanskog carstva. Kamengrad postaje jedno od glavnih turskih uporišta. Kamengrad je postao sedište nahije koja je obuhvatala veliki deo sanske župe. Nakon ukidanja Bihaćkog sandžaka i reorganizacije Bosanskog pašaluka, Kamengrad postaje sedište novog kadiluka. Takav status imali su i Banja Luka, Jajce, Bihać i drugi veliki gradovi. Postojale su dve nahije Sana o čemu svedoče dva turska deftera. Kasnije je formirana Sanska kapetanija.

## Povezano
*Sanski Most
## Reference
Waterloo (most)

**Waterloo** (engleski: *Waterloo Bridge*) je jedan od jedanest mostova preko Temze u samom srcu Londona, nedaleko od Ulice Strand, između Blackfriarskog i 
Hungerfordskog mosta.

Most povezuje londonske boroughe City of Westminster (sjever) i Lambeth na jugu.
Nazvan je po belgijijskom gradu Vaterlo mjestu gdje su Britanci izvojevali pobjedu u Bitci kod Vaterloa 1815. godine.

## Karakteristike i historija
Waterloo je gredni most od armiranog betona, koji je izgrađen na mjestu istoimenog starijeg mosta čija je gradnja započela 1817.

Ukupno je dug 370 i širok 24 metara, podjeljen na pet lukova, sa najvećim rasponom od 71 metara.

Kako je građen krajem Drugog svjetskog rata na njemu su najviše radile žene, pa ga zbog tog često zovu i *Ženskim mostom*.

## Reference

## Vanjske veze

* ''Waterloo Bridge'' 
* Why Is Waterloo Bridge Sometimes Known As The Ladies Bridge?